runetrust/blame-folketinget-dk huggingface dataset:
Keld Albrechtsen (EL), 1999-12-08:
Jeg synes, at når vi har en så fundamental uenighed om, hvad der står i den danske undtagelse, at vi simpelt hen ikke kan blive enige her i Folketinget - ikke med hensyn til hvad vi skal gøre, fordi der kan være politisk uenighed, men simpelt hen om, hvad der står i teksten - bør det være befolkningen, der afgør den sag.
Martin Lidegaard (RV), 2016-01-28:
Nu skal vi ikke have hele udlændingedebatten her – den havde vi i går i rigeligt mål – og vi skal heller ikke have hele debatten om, hvor Danmark renommémæssigt står lige i øjeblikket internationalt, men helt nøgternt tænker jeg bare, at den eneste varige løsning på den flygtningekrise, vi har, ikke er en snuptagsløsning, men, som det jo faktisk er lykkedes et langt stykke ad vejen mange steder i verden, at sikre ordentlige levevilkår for de mennesker, der bliver drevet på flugt i dag, så de ikke bliver tvunget på flugt.
Johs. Poulsen (RV), 2006-05-10:
Når det nu er tilfældet, ville det så ikke også være sådan, at man godt kunne forestille sig, at der var områder, der ikke i dag er omfattet af en afgift, eller hvor afgiften er indrettet, sådan at det var mere hensigtsmæssigt at opkræve den på en anden måde end i dag?
Lars Barfoed (KF), 2010-04-09:
Formålet med den gennemgang er bl.a. at vurdere, om der i lyset af de enkelte bestemmelsers anvendelse i praksis er grundlag for at foretage ændringer i udformningen af bestemmelserne, herunder også i straffelovens § 223 a om den, der som kunde mod betaling eller løfte om betaling har samleje med en person under 18 år.
Elsebeth Gerner Nielsen (RV), 2003-03-19:
Så bliver der efterspurgt hjælp - jeg synes, at ordføreren skulle tage at høre efter i stedet for at få hjælp fra ministeren, for man burde kunne klare sig selv - og det, man kunne gøre, var at sørge for, at i det mindste de traumatiserede flygtninge fik en ydelse, der var til at leve af.
Johanne Schmidt-Nielsen (EL), 2013-04-02:
Men vi ved samtidig, at der er mange andre problemstillinger, bl.a. i forhold til uddannelse, men også på det sociale område, som knytter sig til integrationen, og formålet med forslaget er jo altså at få en så samlet integrationsindsats som overhovedet muligt, altså at få tænkt de forskellige indsatser sammen og derved forhåbentlig få forebygget eventuelle sociale problemer.
Jonas Dahl (SF), 2009-12-09:
Rigsrevisionen er ikke ufejlbarlig, og dens undersøgelser er heller ikke hævet over enhver diskussion, men der er en afgrundsdyb forskel på at gå åbent ind i en diskussion af mulige fejl og mangler i Rigsrevisionens undersøgelse og så på at forsøge at lukke diskussionen ved bare at skyde Rigsrevisionen politiske motiver i skoene.
Benny Engelbrecht (S), 2010-02-24:
Nu er spørgsmålet omkring Facebook og spørgsmålet omkring privatliv og spørgsmålet omkring privatlivsindstillinger vel faktisk noget, der har været taget op politisk, også af tidligere ministre i den nuværende regering, eksempelvis den tidligere videnskabsminister, og den tidligere økonomi- og erhvervsminister har også medtaget i regeringens forbrugerpolitiske handlingsplan, at det er et af de indsatsområder, der skal gøres noget ved på europæisk plan.
Hans Christian Schmidt (V), 2004-01-22:
Det er jo det diametralt modsatte, jeg har sagt, nemlig: Godt, nu kan jeg se anbefalingerne her, som siger, at vi skal lade være med at lave en generel beslutning om det, men derimod gå ind og sige, at det kan bruges i nogle tilfælde, og så få en hjemmel til det, få lavet et system, som juridisk virker.
Karina Lorentzen Dehnhardt (SF), 2024-02-27:
Men nu er han her jo af gode grunde ikke, så derfor vil jeg egentlig bare spørge ordføreren om noget: Når nu ordføreren giver udtryk for, at man gerne vil være med til at se på det her, kunne det så ikke give mening at nedsætte en arbejdsgruppe, som kigger det her lidt efter i sømmene, for så kunne vi måske komme et skridt videre?
Morten Homann (SF), 2005-10-12:
Nu ved jeg ikke, om det bare er mig, der blev ganske meget mere forvirret over at høre socialministerens sidste svar, for inden for de sidste uger har det gældende dogme fra socialministeren og regeringen været, at man ville bekæmpe ulighed, men nu er det lige pludselig en helt anden historie, vi fik fra socialministerens side.
Svend Auken (S), 2001-02-22:
Altså hele denne forhistorie har at gøre med at redde vores returflaskesystem, vores retursystem, men det er da klart, at hvis vi bliver tvunget til ikke bare dåser, men alle former for engangsemballage - det drejer sig om glas, plastengangsemballage, ståldåser, som man ikke kan materialegenanvende, det er jo kun aluminiumsdåser, man kan genanvende - så har vi også her et håndteringssystem, der kan klare det.
Martin Henriksen (DF), 2013-05-02:
Og jeg synes, at ordføreren glemmer noget – det er nok med vilje, for ordføreren forholder sig i hvert fald ikke til, at når der kommer flere og flere asylansøgere til Danmark, og når vi i forvejen ved, at asylansøgere er 23 gange så kriminelle som danskere, så ligger det forholdsvis lige for at antage, at problemets omfang også bliver større.
Ole Glahn (RV), 2006-04-06:
Nu siger vi så, at vi følger det meget tæt, for vi vil ikke komme i en situation – og nu kan jeg kun tale på mit partis vegne, de andre partier kan tale på deres vegne, men jeg tror egentlig ikke, der er så stor uenighed om det – hvor kommuner, der har fået store opgaver for små handicapgrupper, som er meget økonomisk tunge, kommer i en situation, at de ikke kan løse dem, fordi de ikke har økonomi til det.
Stine Brix (EL), 2012-01-10:
Hvorfor er det tilfredsstillende for Venstres ordfører, at der er tilskudsordninger til dem med de laveste indkomster, og så kan resten bare betale selv, også når vi taler om medfødte sygdomme, som man altså ikke har nogen som helst mulighed for at gardere sig imod?
Morten Bødskov (S), 2007-05-02:
I Socialdemokratiet mener vi ikke, der er behov for at ændre PET’s muligheder for at afslå eller begrænse et ønske om arkivadgang, som i dag bl.a. kan ske af hensyn til statens sikkerhed, vores forsvar eller vores udenrigspolitiske interesser.
Mette Gjerskov (S), 2006-05-19:
Når jeg siger, at ministeren har været fodslæbende i den her sag, så har det jo drejet sig om præcis det, som hr. Jens Peter Vernersen talte om, nemlig at vi først hørte fra ministeriet, at man ville undersøge muligheden, og så ville man alligevel gerne fremsætte lovforslaget.
Hans Andersen (V), 2012-01-10:
Jeg vil gerne bede ordføreren om en kommentar til, at de offentlige tandlæger faktisk her nævner, at hvis der var noget, man skulle gøre for at begrænse ulighed i sundhed, var det ikke med det her forslag, men med et, der hjalp en lang række udsatte grupper, som havde brug for hjælp til tandbehandling.
Erling Bonnesen (V), 2006-02-10:
Venstre ser med tilfredshed på, at lovforslaget ikke går videre end EF-direktivets indhold, og dermed sikres en tilnærmelse til den danske model, hvor vi normalt ordner arbejdsmarkedsforhold via overenskomster mellem arbejdsmarkedets parter, ikke via detailreguleret lovgivning.
Birte Weiss (S), 2000-02-22:
Jeg tror, jeg kan tale på alle politikeres vegne, når jeg siger, at i den henseende er tålmodigheden altid uendelig. Jeg ser redegørelsen som et meget godt grundlag for vores videre bearbejdning af IT-politikken, fordi et så bredt flertal her i Folketinget har sagt ja til, at det er den vej, vi skal gå, og at det er en lang række af de initiativer, som trænger sig på nu.
Karin Nødgaard (DF), 2005-10-13:
Jeg vil gerne gøre opmærksom på, at forbrugerministeren for nylig ved et møde hos ministeren over for Dansk Folkeparti redegjorde for, at der var sket en lempelse af vejledningerne om kosttilskud, således at man nu gerne må meddele, at kosttilskud har en fysiologisk virkning, blot man ikke påstår, at kosttilskuddet kan helbrede en konkret sygdom.
Kristian Thulesen Dahl (DF), 2000-03-01:
For jeg forstår simpelt hen ikke, hvis man virkelig har skiftet holdning i Socialdemokratiet og man virkelig nu har erkendt, at det er forkert at holde hånden over folk, der vil skjule deres identitet for at kunne øve hærværk og skabe utryghed uden at kunne blive straffet efterfølgende for det, hvorfor man så ikke tager udgangspunkt i virkelig at sige det og så gå til angreb på de kræfter, der stadig væk ønsker at holde hånden over de forbrydere, der ønsker at skjule deres identitet.
Marianne Jelved (RV), 2007-05-31:
Men det svarer ikke på det spørgsmål, som er det centrale, og som jeg meget gerne appellerer til at statsministeren forholder sig til: I fremtiden, fremover, i de kommende år vil vi opleve rigtig mange mennesker, der går på pension, og vi vil opleve et stigende behov for flere medarbejdere, fordi vi ikke kan fylde hullerne ud efter dem, der går på pension.
Per Clausen (EL), 2013-03-14:
Jeg kan i hvert fald huske, at da den gamle regering nedlagde ordningen, var der ingen begejstring fra min side over at nedlægge den, og det tror jeg heller ikke der var fra resten af oppositionen, for vores grundsynspunkt var, at vi faktisk havde en udfordring på det område, der skulle løftes, nemlig med hensyn til, hvordan man får finansieret investeringer i landbruget.
Lars Barfoed (KF), 2012-10-04:
Jeg synes, det er interessant, at hr. Steen Gade spørger, for det illustrerer bare det, jeg sagde før, nemlig at regeringens politikere her i salen er meget mere optaget af en eller anden tilbageskuende diskussion i stedet for at fortælle, hvad regeringen egentlig har af politik.
Henrik Dam Kristensen (S), 1998-04-03:
Tværtimod vil man ved en nøje gennemgang af bemærkningerne se, at vi - så præcist det overhovedet kan lade sig gøre - netop binder bemyndigelserne op på bemærkningerne og siger, at når vi beder om en bemyndigelse, skal den være inden for disse rammer.
Hans Christian Schmidt (V), 2000-12-13:
Det skal jeg ikke blande mig i, men kun sige, at vedrørende de 200 mio. kr., der her bliver nævnt fra V og K, må man da have fuld forståelse for det, når vi i et samråd kan få at vide, at man forventer, at omkring 300 mio. kr. vil skulle føres tilbage til finansministeren, fordi de ikke er brugt.
Hans Christian Schmidt (V), 2013-11-22:
Altså, der kommer ingen svar, uanset om vi spørger, om det er rimeligt, at man helt nede på ejendomsniveau begynder at definere, hvad der skal ske, og hvad der skal være af mål, altså binder folk på hænder og fødder, eller om vi så skal til at se på erstatning, fordi det er ekspropriationslignende vilkår.
Jesper Langballe (DF), 2006-05-02:
Jeg vil gerne komme til historikerne med en ønskeseddel, jeg vil gerne sige til historikerne – og det er da ikke sikkert, at historikerne giver mig medhold i det – at her noget, som jeg synes er så fantastisk vigtigt for vores fælles eksistens, at det vil jeg da gerne have forsket i.
Henriette Kjær (KF), 2000-11-29:
Jeg undrer mig også lidt over svaret, for jeg har printet ud, hvad der blev sagt under førstebehandlingen i 1996, og der var hr. Hansen-Nord også inde på, om de her penge nu også gik direkte til Elsparefonden, og til det svarede miljøministeren: »jeg tror, hr. Hansen-Nord anerkender, at pengene fuldt ud vil blive brugt til tilskud, for hr. Bent Hindrup Andersen har jo fuldstændig ret i, at det ikke er en skat, men at det er penge, der passerer uden om statskassen og går direkte tilbage til forbrugerne«.
Charlotte Dyremose (KF), 2008-05-22:
Nu siger jeg bare, at det, man i hvert fald skal gøre, er at lade være med gentagne gange at fremsætte beslutningsforslag, der bryder med det universitetsforlig, vi har - det er da det første skridt - og dermed tvinge os alle sammen til at stå og sige nej, nej, nej, når ideen i virkeligheden er ganske konstruktiv og det derfor kunne være udmærket, at vi havde en positiv indstilling til det her.
Søren Egge Rasmussen (EL), 2019-02-05:
Så kan der selvfølgelig være nogle politiske initiativer, man kan tage, og en af de største beslutninger, der er truffet i Folketinget, og som har haft betydning for de her selskaber, er sådan set at tillade, at man kan have realkreditfinansiering af sine fiberinvesteringer.
Rune Lund (EL), 2021-09-09:
Og jeg har tænkt mig, at vi skal gøre nøjagtig det samme den her gang, og meget gerne sammen med Alternativet, som vi jo har et glimrende samarbejde med, fordi vi deler synspunkter i meget, meget høj grad, når det kommer til behovet for at kæmpe for den grønne omstilling og mod klimaforandringer.
Bent Bøgsted (DF), 2018-05-17:
Det har jeg ikke overblik over, og jeg har heller ikke mulighed for at sige noget om, hvordan resultatet bliver, men det skal i hvert fald være sådan, at vi er sikre på, at de institutioner, der har fået pengene, også kan overleve i fremtiden, for de gør en god indsats på hver deres måde til gavn for den almindelige dansker.
Kristian Jensen (V), 2008-12-17:
Derfor tror jeg, at det først bliver i det scenarie, hvor vores lønsum og vores personaleantal muliggør nyansættelser, at vi vil flytte nye opgaver til provinsen, fordi den proces, der er med at bede medarbejdere om at flytte med, har været tung og har været besværlig, og jeg anerkender fuldt ud, at for den enkelte medarbejder, der bliver bedt om at flytte, er det ikke en enkel opgave, det er ikke nemt, og jeg synes, at det er værd at holde fast i, at det er, når vi kan bygge nye opgaver op gennem nyansættelser, at der er størst ræson i at skabe en sådan udflytning.
Thomas Jensen (S), 2012-11-27:
Jeg forsøger at svare på de spørgsmål, hr. Thomas Danielsen stiller, og i forhold til det der med, om man skulle begynde at trække udenlands for at få finansieret sin båd, og delt ejerskab og sådan noget kan jeg sige, at der også der vil ske en beskatning efter de regler, som vi indfører. Så vil jeg også bare konstatere, at den her ændring medfører, at for en person, der ejer en båd til en værdi af 300.000 kr. og kaskoforsikrer den, vil det føre til en stigning i afgiften på cirka 85 kr. om måneden.
Birgitte Bergman (KF), 2025-01-22:
For man vil gerne have nogle gode, dygtige private botilbud, borgerne skal selv kunne vælge det, det frie valg – det er vi fra Det Konservative Folkepartis side også fuldstændig enige i – og samtidig må de private botilbud derude ikke hive noget som helst profit ud.
Anne-Mette Winther Christiansen (V), 2010-02-25:
Vi har nogle fantastisk gode produktionsskoler, vi har nogle rigtig gode erhvervsuddannelser, vi har nogle meget gode ungehøjskoler, og de er alle sammen parat og klar til at gøre en ekstra indsats for at gøre de unge klar og parat og til at få dem igennem ungdomsuddannelserne.
Peder Hvelplund (EL), 2020-02-26:
Så har man muligheden for at få en lægeerklæring, en lægeerklæring, der er afgivet af en læge i det danske sundhedsvæsen, som jo er omfattet af en lov, hvor der bliver ført tilsyn, og hvor lægen skal afgive en lægeerklæring, som er præget af det, der hedder omhu og uhildethed, og det er klart, at sådan en lægeerklæring bør vi naturligvis respektere med baggrund i den faglighed, hvormed den er afgivet.
Bent Bøgsted (DF), 2003-11-04:
Vi skal selvfølgelig også her fra Folketinget komme med ideer til, hvordan administrationen kan forenkles, men vi skal stadig huske, at det er a-kasserne, der skal arbejde med dem til daglig, så hvis det er deres ideer vedrørende forenklinger, der kommer igennem, vil det være det bedste.
Peter Skaarup (DF), 2012-05-15:
Men jeg kunne godt tænke mig at høre Venstres ordfører, om ikke også det er stødende for Venstre, at Blekingegadebanden dengang slap fri for straf for det drab, der foregik på en politibetjent i forbindelse med røveriet på Købmagergade Postkontor, og at den sag viste, at der er en udfordring i forbindelse med vores straffebestemmelser på det område, vel vidende at forskellige af bandens medlemmer jo efterfølgende har fortalt om det og anskueliggjort, hvem det kunne være, der havde gjort det, men på sådan en indirekte vis.
Karsten Lauritzen (V), 2019-04-30:
Så på nuværende tidspunkt – og det er så min konklusion – kan regeringen desværre ikke støtte beslutningsforslaget om indeksering af børnechecken, men jeg kan love forslagsstillerne og Dansk Folkeparti, at vi vil kæmpe hårdt og indædt for, at indeksering af børnechecken bliver muligt, så vi følger som sagt, hvad der foregår i Østrig, meget, meget tæt.
Pernille Rosenkrantz-Theil (S), 2021-04-15:
Og jeg vil sige, at vi jo selv fra Socialdemokratiets side har foreslået i vores udspil, at børn og unge under 18 år ikke skal bruges som tolke af deres forældre eller andre familiemedlemmer; det er ikke nogen rimelig situation at sætte børn i, og det skal ikke være dem, der sidder og oversætter f.eks. skole-hjem-samtaler eller andet, det må simpelt hen ikke falde i børns lod.
Christian H. Hansen (DF), 2004-01-21:
Vi vil dog gøre opmærksom på, at man måske for dem, der fungerer på nuværende tidspunkt inden for de grænser, der ligger i dag, skulle overveje, om man skulle lave en overgangsordning på det her område, således at man lavede den her overgangsregel, som kunne få ikrafttrædelse, samtidig med at loven træder i kraft.
Bjarne Corydon (S), 2012-03-14:
Svaret på det spørgsmål, spørgeren henviser til, fremkommer i virkeligheden ikke med nye oplysninger, i forhold til hvad der er velkendt i analyser af Det Økonomiske Råd, Velfærdskommissionen og andre kommissioner, uden at jeg præcis husker, hvem der fokuserede skarpest på de forhold.
Villy Søvndal (SF), 2009-04-16:
Det var jo netop for at påvirke udfaldet af forhandlingerne, og derfor er vi også så meget desto mere skuffede over, at Dansk Folkeparti fik så lidt ud af det, at man i virkeligheden vel lavede den skæveste skattereform i danmarkshistorien, at man bidrog til det.
Karen Hækkerup (S), 2013-05-14:
Der er eksempelvis Københavns Kommune, som primært bruger den metode, der hedder signs of safety og sikkerhedsplaner, og der er andre kommuner, som bruger en metode, som hedder såkaldt inddragende netværksmøder, hvor man også mødes for at skabe fælles mål for indsatsen i samarbejde med familien.
Jette Gottlieb (EL), 2001-01-25:
Fru Pia Christmas-Møller afsluttede sin ordførertale næsten patetisk med nogle betragtninger, som jeg i øvrigt fuldt ud deler, og som jeg mener er et meget væsentligt grundlag for bedømmelse af andre mennesker; man skal nemlig bedømme mennesker på, hvad de kan, og ikke på, hvad de ikke kan.
Morten Østergaard (RV), 2009-04-03:
Det er 50 mio. kr., som skal betales af alle, uanset om de benytter sig af den frihed, som Venstre er optaget af at de har fået - 50 mio. kr. Jeg har forstået, at i SKAT kan man klare øvelsen med skattereformen for omkring 35 mio. kr. i systemudvikling.
Astrid Krag (S), 2011-11-23:
I forhold til hvad der skal tydeliggøres over for vælgerne, vil jeg også bare sige, at det jo aldrig har været midler, der er givet til Region Syddanmark, det har jo hele vejen igennem været midler, der er givet til en konkret sygehusplan og dimensionering, så det er jo ikke noget, der har forandret sig, fordi regeringsmagten er skiftet.
Bruno Jerup (EL), 1998-02-06:
Der kan naturligvis være situationer, hvor børnehavernes personalenormeringer ikke rækker til det mere målrettede arbejde med den sproglige kompetence hos det enkelte barn, og på den baggrund er det positivt, at der i dette lovforslag lægges op til etablering af særlig støtte til de børnehavebørn, der har behov herfor. På den anden side bibeholdes ideen om de 15 timers førbørnehaveklasser som et tilbud, der kan gives til børn af indvandrere og flygtninge, som skal have de danskkundskaber, der er nødvendige i folkeskolen.
Morten Bødskov (S), 2013-10-10:
Det er et lovforslag, som tager afsæt i en arbejdsgruppe, som jo bl.a. har haft repræsentanter med fra erhvervslivet og fra turistbranchen, som har lagt stor vægt på, at når det handlede om mulighederne for at styrke turisterhvervet og at styrke danske virksomheders muligheder for samhandel med udlandet, var spørgsmålet om visum og adgang til at få visum helt centralt.
Jørgen Winther (V), 2000-05-12:
Hvis fru Anni Svanholt, SF's ordfører, har tid til at læse hele forslaget igennem, så kan jeg give denne forklaring, og jeg er helt enig med hr. Tom Behnke, med hævet stemmeføring: Sundhedsstyrelsen skal have hjemmel til at bevilge offentlige tilskud til behandling i udlandet i følgende tilfælde: Hvis ansøgeren osv., og hvis det skønnes osv.
Lars Løkke Rasmussen (M), 2025-05-27:
Hvis man ser på den dansk-kinesiske relation, altså den særlige dansk-kinesiske relation, så udspringer den jo af en strategisk partnerskabsaftale indgået tilbage i 2008 under daværende Regeringen Anders Fogh Rasmussen, som er en meget, meget omfangsrig aftale.
Kim Behnke (FP), 1999-01-12:
Der er altså kæmpestore problemer med at få lovforslag nr. L 44 på plads, og før lovforslag nr. L 44 er kommet på plads, så vi ved, hvad arkiverne overhovedet må indeholde, vil det være absurd at begynde at lave regler for, hvordan arkiverne skal håndteres.
Jørn Jespersen (SF), 2001-03-15:
Vi foretrækker også, at det er den nuværende regering, der skriver den, frem for en eventuel anden regering, og det kan jo undre, at Dansk Folkeparti så gerne vil have en anden regering, når man samtidig anerkender, at det formentlig ville blive en svagere forbrugerbeskyttelse i den situation, men det er jo det partis problem.
Per Dalgaard (DF), 2003-01-30:
I 1997 kom betænkning nr. 1341, hvor denne problemstilling blev foreslået løst. I betænkningen, som aldrig medførte et lovforslag, blev det fastslået, at et krav, som ikke er større end 20.000 kr., skal kunne gennemføres under den proces, som kaldes småsagsprocessen.
Jens Joel (S), 2020-03-17:
Jeg vil bare sige, at ministeren selvfølgelig også får bemyndigelse til at sikre, at det her ikke betyder, at alt for mange børn og unge bliver forhindret i deres videre uddannelsesforløb, og derfor vil vi sikkert se, at der er nogle steder, eksempelvis på ungdomsuddannelser, hvor vi bliver nødt til at optage på baggrund af noget andet end den velkendte afgangseksamen.
Karin Nødgaard (DF), 2019-03-27:
Det er jo således, at jeg mener, at en minister har ret mange muskler at spille med i forhold til sådan et område her, også ud fra de udtalelser, som ministeren er kommet med, både sådan bredt rundtomkring, men også under et samråd, hvor man netop har sagt det, som jeg også citerede i mit spørgsmål.
Ellen Kristensen (V), 1998-06-25:
Ved en vælgerundersøgelse foretaget af HS-Analyse i juni 1998 i Grønland har vælgerne vist deres erkendelse af deres økonomiske afhængighedsforhold til Danmark ved, at et markant flertal ønsker selvstændighed, men først når vi er økonomisk rede til det.
Tina Petersen (DF), 2010-05-19:
Der er spørgsmålet måske lidt hen i retning af, om man skulle forbedre UU-vejlederne, gøre dem dygtigere og mere fleksible på området, og ikke mindst at de begynder at lytte til de unge og deres ønsker og at tro på de her ting, så vi kan få sat gang i de her ting omkring de unge, som man måske ikke har været så god til førhen – vil jeg sige.
Jeppe Bruus (S), 2025-03-14:
Det billede, man tegner af, at det, der er projektet med den grønne trepart, er, at vi sidder oppe i den store stygge stat og kører hen over landet, og så kan borgerne ellers ligge til højre og venstre, afhængigt af hvordan vi rammer dem, er simpelt hen ikke det, der er virkeligheden.
Lars Aagaard (M), 2025-01-22:
Jeg har læst i dagspressen, at projektet har været lang tid undervejs, og at det bl.a. har skyldtes miljøklagesager, og da det er en af årsagerne, er det jo spændende at høre, om De Konservative har nogle synspunkter, i forhold til om man skal lade være med at have en miljøgodkendelse, og om man skal afskære klageadgangen, for det er noget af det, der forsinker på det område.
Simon Emil Ammitzbøll (LA), 2012-12-13:
Vi har et forslag om, at man skal have en langsommere stigning i kontanthjælpens udvikling, kan man sige, sådan at man langsomt, men sikkert øger forskellen mellem indkomsten for dem, der er på arbejdsmarkedet, og så dem, der er på offentlig forsørgelse – dog med den undtagelse, at vi mener, at man skal flytte aldersgrænsen for ungeydelsen 5 år op.